
Karaj gelegantoj, 

Baobabo estas giganta arbo sufiĉe konata en multaj afrikaj landoj. Grava ĝi estas pro ĝia imponeco, tiel ke en 
multaj afrikaj kulturoj oni konsideras gravulon en la socio kiel baobabon. Kiam tiu gravulo forpasas, oni 
anoncas la eventon kiel forfalo de la sola baobabo en la vilaĝo. Hans Bakker estas sendube baobabo de 
esperantujo afrika. Lia forpaso estas certe por miloj da afrikanoj foresto cle iu gravulo, de iu patro, eĉ de iu 
avo por la geknaboj. Infanoj kaj genepoj de iu patro rajtas sin esprimi diversmaniere kaj tra cliversaj kanaloj 
omaĝe al la patro aŭ al la avo. Grava parto de tiu numero estas dediĉita por Hans per kondolencoj ne nur de 
afrikanoj, sed ankaŭ de homoj kiuj kunlaboris kun li. Tiu numero ankaŭ enhavas novaĵojn cle sukcesplenaj 
okazintaĵoj dum la jaro 2014. Ciuj komentoj aŭ kritikoj konstruoplenaj estas bonvenaj ĉe adreso cle la afrika 
oficejo de UEA ( afrika. oficejo @ gmail. com ) . 

La redaktanto 


I- Mesaĝo de vic-kunordiganto de AK 

La jaro 2014 estis eventoriĉa por la movado en Afriko. Inter la sukcesplenaj eventoj estas okazo de AMO 7 en 
Togolando. Dum tiu seminario lernis partoprenintoj multon pri starigo de klubo kaj ties efika gvidado. Mi 
aparte forte opinias, ke la sukceso de iu ajn movado dependas de la kapablo de ties membroj gvidi tute 
sendepende propran klubon. AMO 7 espereble restos kiel eko de iu nova vento de konsciigo pri efika gvidado 
de la movado. A1 tiu bela atingo dum la jaro 2014 sekvis malfeliĉa novaĵo rilate al forpaso de Hans Bakker, 
pioniro de la afrika agado. Tia novaĵo, kvankam malfeliĉa, devu esti okazo por posteuloj de la Bakkera epoko 
daŭrigi kaj plibonigi tion kion Hans jam bone faris. Inter la miloj da afrikanoj kiuj sin konsideras kiel infanojn 
de Hans, jen bela okazo por flegi la heredaĵon postlasita de ilia patro. Ĉiu el tiuj infanoj decidos pri kiel ĝin 
flegi je la honoro de la patro. Neniu rajtas diri aŭ postuli al la alia kiel honori Hans Bakker. La rilato inter Hans 
kaj iu afrika esperantisto A ne nepre similas al tiu kun alia esperantisto B. La afero similas al la situacio de iu 
patro kiu havas multajn infanojn. Ĉiu el la infanoj havas apartan rilaton kun la patro. Povus okazi, ke inter la 
infanoj, iu sin konsideras kiel la plej gravan ol la aliaj. Ion tian ni devu eviti en esperantujo. Pri mia nuna 
sukcesplena vivo ludas Hans ian rolon : mi konatiĝis kun esperantistoj kiuj ŝanĝis mian vivon tra Hans Bakker. 












De li mi ankaŭ lemis pri valoroj gravaj por la vivo : kiel junulo, preskaŭ knabo vizitante Amsterdamon dum 
somero 1994, mi miris pro la modestoplena vivstilo de iu kiun la tuta esperanto-komunumo afrika konsideras 
kiel gravulon. Detalojn pri tiu unua renkonto mi rakontis en mia tria libreto «Aventuro en mondo de 
ŝajnigado », kiun Hans Bakker legis kaj gratulis min pro tio dum UK en Bialistoko (Pollando). Dankon elkoran 
mi ŝuldas al li kaj kaptas la okazon por prezenti kondolencojn al membroj de lia familio, ĉefe al Ans. Pacon al 
Hans! 

Jean Codjo 


II- Honore al Hans Bakker 
• Adjevi Adje (kunordiganto de AK) 

Mi havis ŝokon, leginte pri la forpaso de Hans Bakker, sed homoj kiel li neniam mortas. Mi 
mem ne lernis de li, sed de homoj kiujn li iam instruis. Tiuj ĉi povas pli bone ol mi alparoli vin 
omaĝe al li. Sed kiel "nepo", mi kompatas al la doloro de la familio Hans kaj benas la 
memoron de tiu elstara, bonkora, modesta, malavara, humanista... esperantisto. Nun pli ol 
neniam, ni afrikanoj mem devas daŭre flegi la arbon postlasitan de Hans por iompostioma 
pliprofŭndiĝo de la radikoj kaj grandiĝo de la branĉoj tra la tuta Afriko! Miaj sinceraj 
kondolencoj. (Foto disponigita de Katalin Kovats) 



• Latifou Gbadamassi (prezidanto de Benina Asocio) 

Kortuŝita estis mi pri la anonco de la forpaso de 
S-ro Hans Bakker. Ververe Afriko ĵus perdis la 
pioniran motoron en la historio de sia Esperanto- 
movado. Dekoj da afrikanoj povis interŝanĝi 
leterojn aŭ mesaĝojn kun Bakker sed nur kelkaj 
havis la oportunon fizike konatiĝi kun li. Mi, kiel 
bonŝancohava afrika esperantisto, renkontis lin 
fizike dufoje. La unua fojo estis kiam mi ĉeestis 
la 57-an IJKon en Strasburgo (29-a Julio- 5-a 
Aŭgusto 2001) kaj vizitis kelkajn amikojn 
kaj lokojn en Germanio kaj Nederlando. La dua 
estis dum la 96a UKo en Kopenhago (2011) kiam 
li surprize aperis antaŭ mi kaj diris jenon : 
‘ ’ Saluton Latif, mi tute ne povas imagi vin tie-ĉi. 
Kiel vi sukcesis akiri vizon... ?” Poste okazis, 
dumkongrese, alia renkontiĝo kun li, lia edzino kaj Philippe Chavignon el Lrancio. Je mia propra nomo kaj tiu de ABeE, 
mi sincere prezentas kondolencojn al lia edzino Ans kaj al la tuta familio. La foto estis farita dum mia vizito ĉe Hans 
dum julio 2001. En ĝi aperas ankaŭ mia korespondantino Anneke Schouten el Apeldoorn (Nederlando). Mi daŭre 
memoras realisman konsilon de Hans pri la Movado. Dum la jaro 1994, kiam mi ade deziris starigi klubojn kaj varbi 
multe da estontajn esperantistojn, Hans skribis jenon al mi : «... pripensu kun Jean (Codjo), ĉu vere la nombro de 
esperantistoj estas grava aŭ ĉu la boneco de la ekzistanta agado estas pli grava. Pripensu kion vi plej bezonas : legaĵojn 









por instali vian klubon aŭ afiŝojn por varbi?» Jen fakte kiel realisma estis Hans. Por li, pli gravas havi bonajn 
esperantistojn ol multajn nebonajn esperantistojn. 


• Elisee Byelongo (Sudafriko) 

La patro de esperanto en Afriko ripoziĝas. Temas pri Hans Bakker, pioniro de esperanto-instruado ne nur en la 
nigra Afriko sed ankaŭ en aliaj partoj de la mondo. Li estas patro de multaj afrikaj esperantistoj pro tio, ke li 
instruis esperanton al nepagipovuloj, al junuloj kaj al ĉiutribaj afrikanoj. Li instruis kun ĝojo kaj sindoneme[...] 
Car la patro havas infanojn kiuj jam maturiĝis, ĉu en Togolando, ĉu en Kongo, ĉu en Sudafriko. La patro Hans 
elektis instrui demokratie esperanton al la cetera mondo[...] Li konsideris ĉiun kiel amikon. 


• Henriel (Malagasio) 

Mi malĝojas aŭdinte la forpason de Hans Bakker. Mi ja perdis amikon kaj samideanon. Mankas al mi vortoj por 
esprimi tion, kion mi sentas interne de mi. Hans Bakker estis ne nur esperantisto, sed precipe HOMO, kiu ĉiam 
klopodis kompreni aliajn homojn. Ne nur kompreni sed ankaŭ amis siajn samsortanojn. Hans Bakker helpis 
Afrikanojn ĉar li kredis ke Esperanto povas esti utila al ili kaj li estis konvinkita ke Afrikanoj povas esti utilaj al 
Esperanto. [...] Li persiste helpadis Afrikon ĝis sia lasta viv-spiro. Nome de Afriko, nome de UME kaj de ĉiuj 
malagasaj esperantistoj, mi omaĝas al tiu eksterordinara samideano, kiun ni devas imiti per nia ago kaj parolo. 
Vi ripozu en paco, mia kara Hans Bakker, ni neniam forgesos vin. 


• Bernard Gnancadja (Benino) 

Mi mem ne konas Hans Bakker, eĉ neniam korespondis kun li. Sed de li lemis esperanton tiu 
kiu intruis esperanton al mia Esperanto-instruisto en la lernejo Jules Verstraeten en Benino. Do, 
mi povas konsideri lin kiel avon mian. Je la nomo de aliaj gejunuloj kaj geknaboj el la sama 
esperanto-lernejo kiun mi frekventis, mi prezentas kondolencojn al familio de Hans Bakker. 


• Pierre Houenavo (Benino) 

Mi havis la privilegion renkonti Hans Bakker dum UK en Roterdamo. Antaŭ tio, mi multe aŭdis 
pri lia agado en Afriko. Li instruis al preskaŭ ĉiuj afrikaj pioniroj, precipe tiuj de Benino. Unu 
el ili estis mia instruisto. Laboro de Hans certe daŭros kaj li restos neforgesebla por la afrika 
movado. Kondolencojn al ĉiuj membroj de lia familio. 




Renato Corsetti (Italio) 


Forpasis Hans Ba kk er. Tute prave oni nomas lin "patro de Esperanto en Afriko". Fakte antaŭ li estis eŭropaj esperantistoj 
loĝantaj en Afriko, estis la provoj de Tibor Sekelj informi pri Esperanto en afrikaj landoj, estis la ideoj de TEJO, kiu eĉ 
havis kelkajn afrikajn aktivulojn komence de la 70-aj jaroj kaj ĉefe havis la ideon, ke la Esperanto-movado ne devas resti 
eteme eŭropa. Sed la vera efektiviganto de tio estis Hans Bakker per regula kaj postula laboro de sia hejmo. Li metis 
anoncetojn en afrikaj revuoj kaj korespondis kun la interesiĝantoj. Hans sukcesis enplekti la tutan eŭropan movadon, kiu 
volonte helpis sendi lemomaterialon, korespondi kun la lernantoj, helpi la lemantojn okaze de vojaĝoj al Eŭropo. Kio 
restas el tiu grandega laboro? Multaj parolantoj de Esperanto sed malmultaj esperantistoj. La generacio de la lernintoj de 
Hans ne ĉiam vere transformiĝis al afrikaj Hans-oj, al disvastigantoj de Esperanto en Afriko pro nur idealaj celoj. Nun 
post jardekoj, tamen, tio estas pli kaj pli komprenata. Efektivigi tion nun estas la tasko de la Afrika Komisiono de UEA, 
kiu devas eduki la afrikajn esperantistojn al sindediĉo al la afrika movado nur pro la movado kaj ties idealoj. Nun estas la 
momento fari al Hans grandan donacon: igi la afrikan movadon sendependa de Eŭropo. 


• Stefan MacGili (Vicprezidanto de UEA) 

Ankau mi tre malĝojas audi pri la forpaso de Hans Bakker, kiun mi bone konis el miaj tempoj en la Centra 
Oficejo de 1976-86. En tiu tempo Hans aktivegis en TEJO - ĉefe pri eksteraj rilatoj - kaj jam konstruis la 
fundamenton por la afrika agado. La vizaĝo de Esperanto en la kontinento estus ege malpli riĉa sen tiu persista 
laboro de Hans kaj la teamo. Mi mem memoras la grupon de afrikanoj, kiuj pasigis monaton en Hungario, 
prepare al la partopreno en la jubilea kongreso en Varsovio en 1987 - projekto kiun Hans mem starigis kaj 
gvidis. Granda perdo por ni ĉiuj! 


• Assane Faye (prezidanto de senegala asocio) 

Nome de Senegala Esperanto-Asocio mi kondolencas la tutan esperantan familion kaj precipe Afriko pro la 
forpaso de Hans Bakker.Niaj pensoj iras ankaŭ al siaj proksimaj kunlaborantoj kaj familianoj! 


• Prince Henriko (Niĝerio) 

Kun kordiŝiro kaj granda doloro mi ricevis la informon pri la morto de la Patro de Afrika Esperanto Movado 
HANS BAKKER. A1 mi estis preskaŭ nekredeble ĉar ni interŝanĝis mesaĝon pri ebla renkontiĝo dum mia 
vizito al Polando kaj Germanio kaj li informis ke pro malsaneto kaj malforto, ni ne povis renkontiĝi kaj antaŭ 
tri tagoj alvenis mesaĝo de li ke li provizore ne respondos al poŝtajoj. La tuta Afriko al kiu li dediĉis plejparton 
de sia vivo ne forgesos lin kaj ni la disĉiploj daŭre subtenos liajn revojn por Esperanto en Afriko. Aliĝu min en 
la periodo de honoro kaj funebrado.Eterne en niaj memoroj.Adiaŭ HANS BAKKER 


• Agbolo Apelete (Togolando) 

Mi povas per tiuj ĉi vortoj de Sankta Paŭlo omaĝe al Hans Bakker, diri: “Mi batalis la bonan batalon, mi finis la 
kuradon Kaj mi gardis la fidon ; de nun estas konservita por mi la krono de justeco, kiun la Sinjoro en tiu tago 
donos al mi“. 2Tim 4, 7. Kondolencojn al la familio. 



Daniel Tuo (Kotdivuaro) 


Kaj li forviŝos ĉiun larmon el iliaj okuloj; kaj la morto jam ne ekzistos; ne plu ekzistos funebro; nek plorado; 
nek doloro, la unuaj aferoj forpasis (Sankta Biblio, Apokalipso 21:4) 

Ne mi ploros pri li, mi preĝos por mi mem, por esperantistoj vivantaj kaj por esperanto-movadoj en Afriko kaj 
tra la mondo. Ni subtenu la familion de Hans Bakker kaj unu la aliajn. 


III- Agade tra Afriko 
A- Nacia kongreso en Togolando 



La 22-a Togolanda Esperanto Kongreso 
(TEK), kiu komenciĝis hierau en 
Instituto Zamenhof (IZo) ĵus finiĝis 
sobre. En la mateno mi prelegis pri la 
ĉeftemo: “Konsciiĝo en la uzado de 
Esperanto“, kiun ĉiuj sekvis atenteme. 
Fakte, per tiu prezento mi priskribis per 
argumentoj drastan kaj vivan bildon pri 
la neceso de nacia kongreso, la graveco 
de tiu kongresa temo en la nuna etapo de 
la vivo de landa Asocio (UTE), 
konsciigo pri tio, ke la kerno de la asocia 
vivo ja estas homoj, ĉar sen homoj 
asocio ne povas ekzisti. La ĉeestantoj 
simile lemis pri la idealo de Esperanto, 
kiun ĉiuj devas alpreni por sia propra 
bono, por la bono de aliuloj kaj por bono 
de nia lando. La prelego finiĝis per 
prezento de kelkaj statistikoj kaj diagnozo por distingi kaj aparte atentigi la fortajn kaj malfortajn punktojn de la 
landa asocio por proponi eblajn solvojn kaj strategion al sukcesa renaskiĝo de UTE. Generale, la kongresaj 
laboroj disvolviĝis en bona etoso, kvankvam rimarkita estis forta partopreno de la gelernantoj de IZo. La 
aktivaĵoj kroniĝis per la renovigo de la gvidinstancoj de UTE, kiujn mi preferis forlasi por pli konvene tiam 
dediĉi min al personaj aferoj kaj al mia sano kiu foje kauzas malhelpon. Kompreneble, mia retiĝo neniel 
endanĝerigas la organizadon de la sepa AMO, kies preparlaboroj plu iras antauen. Male, nun mi disponos pri 
iom da libera tempo por multe pli aktive kaj serene labori prioritate por AM07 kaj UEA en Togolando. Sed jam 
UTE estas en bonaj manoj, ĉar ĝin ekprezidas juna kaj multjara aktiva esperantisto, nome s-ro Attaglo E. 
Kokou, kaj s-ro Agbolo A. Didier plu estros la komitaton por la dua mandato, dum la praktikaj faroj de la 
junulara sekcio JOTE estos direktitaj de s-ro KEDE GADJI k. Hezekiel por la nova oficperiodo 2014-2016. 
Menciindas, ke ambau lastaj personoj estos inter la sepaj AMantoj. 


Ĉion plej bonan kaj kuraĝon al la novaj funkciuloj de UTE ! 


Adjevi (Eksa prezidanto kaj komitatano C de UTE) 


B- Burundo: Preparo de tutunua IJK en Afriko. 


Pro forta motivo de burundaj junaj 
esperantistoj organizi IJK-n en 2017, 
la Prezidanto de TEJO ĵus faris viziton 
al ĉi-tiu lando en orienta Afriko. La 
celo de lia vizito estis renkonti la 
organizontojn de la kongreso. :i 
esploris eblajn UKejojn kaj ankaŭ la 
esperantan centron en Burundo. 
Lukasz alvenis al Burundo la 1-an de 
Februaro kaj ĉe la flughaveno, kie 17 
junuloj de Bujumbura, la Prezidanto, 
kasisto kaj vickasisto de ANEB 
atendis lin. Kun granda ĝojo ili 
kondukis lin al apuda muzeo, kie 
okazis bonveniga ceremonio. La 
Prezidantoj de ANEB kaj de JEBUO 
prezentis respektive la du asociojn. La 
saman tagon, ni vizitis du hotelojn kiuj 
estas apud la ebla IJK-ejo. Je la 16-a 
horo, ni vizitis la junularan centron de Kamenge kaj havis diskuton kun ties estro kiu akceptis okazigon de 
instruado de esperanto en sia centro. Lundon ni vizitis la HK-ejon, loko kiu ege plaĉis al la Prezidanto de TEJO 
ĉar ĝi enhavas ĉion, kio estas bezonata por la kongreso je perfekta kaj malmultekosta. 

Vesperon, ni vizitis la klubon en Bujumbura, kie la Prezidanto de JEBUO, S-ro Mlossi instruas. Mardon, ni 
vojaĝis al Rumonge kie estas la esperanto-centro. Okazis vizito al la urbestro, sed pro manko de tempo, li ne 
povis akcepti nin. Tamen, la policestro ricevis nin kaj diskutis pri ebleco instrui esperanton al policanoj. 
Vesperon, venis amaso da komencantoj kaj diskutis kun la Prezidanto de TEJO. Dank’ al kampanio pri 
monkolektado organizita de TEJO, la centro ricevis komputilon kaj televidilon. Merkredon, ni vizitis la klubon 
de Gasanda kaj tie ni parolis kun esperantistoj kaj neesperantistoj. Estis planite anakaŭ viziti Nyanza lac, sed 
pro forta pluvo, ni ne sukcesis iri tien. Jaudon, ni vizitis Ngozi, provincon kiu estas en norda parto de Burundo 
kaj la vojaĝo daŭris pli ol 4 horoj. Tie estis interesa grupo de esperantistoj, kaj ili interalie spektis filmon pri 
UK kaj ĝia organizado. Ĉiuj vizititaj ejoj kaj kluboj konsciigis nin pri manko libroj kaj la Prezidanto de ANEB 
promesis ke li klopodos iel aranĝi. La Prezidanto de TEJO ankaŭ rimarkis pri nombro tute malalta de 
esperantistinoj. Pri tio kulpas la socia kaj tradicia vivistilo kiu ĝenerale donas tute apartan rolon al inoj. Tamen 
iom post iom interesiĝas inoj al la movado. Eble necesas aparta traktado kaj avantaĝo por kuraĝigi pliajn 
virinojn lemi esperanton kaj movadumi. 



C- Benino : Projekto pri lernado de esperanto per lokaj lingvoj. 

En Afriko kaj aparte en Benino, publika intereso rilate al Esperanto estas tre malalta pro multaj kialoj. Multaj 
Afrikanoj konscias hodiaŭ, ke kolonia sistemo militis favore, ne al afrikaj sed al eŭropaj lingvoj ĉefe la angla, la 
franca, la germana, la hispana, la portugala ktp. Estas mastruma sistemo kiu rekte aŭ ne-rekte igis afrikanojn 
malatenti pri siaj gepatraj lingvoj. Tamen, lingvo estas kulturo. 

Vole, nevole, afrikanoj uzas tiujn vivantajn lingvojn supre menciitaj kiel oficialajn lingvojn en siaj respektivaj 
landoj. Tamen, afrikanoj estas ĉiam deteniĝemaj rilate al lernado de ĉiu alia lingvo kies kreinto estas blankulo, 
Zamenhof kun Esperanto ekzemple. Afrikanoj certe plu interesiĝus pri lemado de tia lingvo se ĝi okazas tra 
elemento de sia kulturo aŭ konsideras ambaŭ kulturojn, t.e. loklingva-esperanto. Tial mi decidis starigi la 







Projekton ‘’Lerni Esperanton per lokaj lingvoj”. Notindas, ke temas pri afrikaj lingvoj. Tiel ĝi iĝas nova agado 
de la Ne-Registara Organizo ‘Tnfanoj Ĉirkaŭ Afriko” kies fondinto estas Latifou Gbadamassi. 

La projekto celas: 

- pli facile varbi novajn esperantistojn, tiel kreskigante la nombron de Esperanto-uzantoj aŭ esperanto- 
parolantoj 

- instigi ne-esperantistan publikon interesiĝi pri Esperanto 

- ebligi al akiro de baza scio en gepatraj lingvoj (alfabeto, nomo de bestoj, de fmktoj, de manĝoj, numeraloj, 
ktp.) kaj samtempe en Esperanto 

- konigi Esperanton al loklingvaj alfabetizuloj kaj doni al ili la okazon lemi la verdan lingvon por povi ĝui ĝin 
poste 

- konigi al eksterafrikanoj la afrikan kulturon ĝenerale kaj la beninan aparte (loklingvaj alfabetoj kaj ceteroj, 
tradicio, kutimoj, ĉiutagaj travivaĵoj ktp.) 

Esperantaĵoj faritaj por la projekto 

Kadre de la projekto, diversaj esperantaĵoj, ĉefe libroj, estas verkitaj de S-ro Latifou GBADAMASSI el Benino 
kun helpo de fakuloj pri alfabetizado. Menciindas, ke tiu projekto subteninda bezonas apogon de la tuta 
mondesperantistaro. Por kovri la altajn elspezojn rilate al ĝi (akiro de materialoj, traduko kaj multobligo de la 
libreto en multaj aliaj afrikaj lingvoj, kostoj rilate al provlegado de fakuloj pri alfabetizado ktp.), li proponas, ke 
vi aĉetu libretojn verkitajn de Latifou kaj kies profito financos agadon de la organizo. Kompreneble, eblas lerni 
lokajn lingvojn per ili por eksterafrikanoj, sed vi ankau povas donaci ilin al afrikaj esperantistoj. 

Jenaj titoloj estas disponeblaj ĉe libro-servo de UEA : 

1- ABC c[o FDNGBE kpo ESPERANTOGBE kpo Me/ABC en la FONGBEA kaj ESPERANTO 

2- ABC LE AJAGBE koc|o ESPERANTOGBEMe/ABC en la AĜAGBEA kaj ESPERANTO 

3- ABD ni AW0 RAn ni EDE YORŬbA ati EDE ESPERANTO/ABD BILDE en la JORUBA kaj 
ESPERANTO 

4- ABC cjo KOTAFON kpo ESPELANTOGBE kpo Me/ABC en la KOTAFONGBEA kaj ESPERANTO 

1- ABC c[o FaNGBE kpo ESPERANTOGBE kpo Me, 78p. A4, € 5,00 

2- ABC LE AJAGBE kocĵo ESPERANTOGBEMe, 86p. A4, € 6,00 

3- ABD ni AW0 RAn ni EDE YORŬBA ati EDE ESPERANTO, 82p. A4, € 5,00 

4- ABC 4o KOTAFoN kpo ESPELANTOGBE kpo Me, 78p. A4, € 5,00 

5- La FONGBA en 12 lecionoj por esperanto-parolantoj, 96p. A4, € 7,00 

6- La KOTAFONGBEA en 12 lecionoj por esperanto-parolantoj, 74p. A4, € 7,00 


Latifou Gbadamassi 



D- Benino: unua grava paŝo al esperantigo de virinoj 


Ĵus finiĝis la unua Seminario en Kotonuo en 
Hotelo JoCa pri kapabligo de virinoj en gvidaj 
roloj, « Unua Kontakto » kun Esperanto kaj 
legado kaj skribado de la fonua lingvo, ĉefa 
benina lingvo. Plena semajno en formo de 
studcela kunloĝado. Partoprenantinoj estis 11 
virinoj en la aĝo de 21 ĝis 29, ĉiuj en supera 
studado. La kunmetado de tiuj tri temoj 
montriĝis tre adekvata. Jes fakte, ĉar la fonua 
lingvo firmigas la radikojn de beninanoj, kaj 
Esperanto donas aliron al la tuta mondo. Kaj tian 
malfermitecon gvidantinoj bezonas por efike 
labori en sia medio, ĉu profesia, ĉu politika. La 
partoprenantinoj substrekis la taŭgecon de la 
triparta enhavo. Post partopreno en la solena 
malfermo la Direktoro de la ŝtata oficejo pri 
naciaj lingvoj Sinjoro Zossou telefonis ĉiutage 
por informiĝi pri nia laboro. Li sendis po 20 librojn pri beninaj proverboj (dulingva eldono franclingva kaj 
fonulingva) kaj alian verkon en la fonua. La partoprenantinoj tre ĝojis kapabli kanti la beninan nacian himnon 
en la fonua lingvo. Mirejo filmis tiun kantadon, la filmo estos transdonita al la direktoro Sinjoro Zossou. 
Gvidantoj estis kvar : Privas Tĉikpe kiel ĉeforganizanto, prezidanto de SSB kaj instruisto de Eo, Ĉristophe 
Hounto-Ada, instruisto pri alfabetigo en la fonua lingvo, Ladislas Tande kiel kunordiganto kaj prizorganto de la 
temo « virinoj en gvidaj roloj » kaj Mireille Grosjean, instruisto pri Eo kaj prizorganto de la temo « virinoj en 
gvidaj roloj ». Vizitis la grupon Sinjoro Jean Lande, profesoro pri franclingva literaturo en la Universitato de 
Abomey-Calavi (ĉefa universitato de Benino) kaj Sinjoro Jean-Benoit Alokpon, prezidanto de la Asocio de 
profesoroj pri la franca lingvo por Afriko kaj Hindoceana Regiono. La partoprenantinoj trapasis ekzamenon laŭ 
programo « Unua Kontakto » ; el dekunu dek sukcesis kaj ricevis atestilon. Du sukcesis kun mencio TRE 
BONE, 7 kun mencio BONE kaj 1 kun mencio KONTENTIGE. Ĉiuj ricevis partoprenatestilon pri la seminario. 
Ĉiuj esprimis sin pozitive dum finanaliza kunveno, dan ki s al SSB pro tiu evento, kiu estis tre favora oportuno 
por ili. Per tiu evento ili povis ne nur multon ekscii, ekzerci kaj lerni, sed plie ili povis inter si konatiĝi kaj 
komenci kreadon de persona reto, kio tre gravas en altnivela kariero. 

Fotoj vidiĝas tie : http://mireio3.blogspot.com/2015/01/fonua-lingvo-esperanto.html 

La UEA-konto de « Scio Sen Bariloj » estas assb-k 

Kotonuo, la 24an de januaro 2015 

Nome de « Scio Sen Bariloj » 

Privas Tĉikpe, prezidanto 



Mireille Grosjean, kasisto 







IV- Afriko zamenhofas 


A- Zamenhofa tago en Koĝi (Benino) 


La ĉi-jara zamenhoffesto estis 

organizita de la ĵus kreita nova klubo en 
Koĝi. Indas aldoni, ke la pli multo de 
membroj de tiu klubo estis iamaj 
gelernantoj de la lemejo Jules 

Verstraeten. Nun la zamenhofa tago 
ekiĝas bela okazo por tiuj gejunuloj, 
ĉefe por tiuj kiuj loĝas for de la vilaĝo 
pro studado, ĉu ĉe la universitato, ĉu ĉe 
la duagrada lemejo. La ĉi-jara festo 
okazis la 20an de decembro, ĉar la 15a 
estis lundo. Tia festo estas pli taŭga 
dum semajnfino. Ĉeestis la feston pli ol 
50 homoj, interalie 20 geknaboj de la 
lemejo Jules Verstraeten. Kio novas pri tiu festo, estas ke la organizintoj ne plu estas la jam konataj aktivuloj, 
sed nur freŝbakitaj esperantistoj. Aktivaj esperantistoj kiel Pierre Houenavo estis invititaj. Estis bela okazo por 
Pierre rakonti pri historio de la lernejo parte financita de germanaj esperantistoj. Bemard, prezidanto de la 
junulara sekcio en Benino (BOJE) ankaŭ rakontis pri neceso revigligi tiun sekcion. Li kalkulas je aktiva 
partopreno de la ĵus bakitaj esperantistoj. Poste okazis futbalmaĉo kaj la festo finiĝis per trinkado de teo kaj 
pecetoj de pano. La plej junaj geknaboj dancis kaj finfine la grupfoto okazis antaŭ la monumento konstruigita 
memore al Jules Verstraeten kaj sinjoro Hauge. Dankvorto iru al tiuj kiuj finance kontribuis al okazo de la 
festo, ĉefe al la geknaboj, kiuj ankaŭ kontribuis. 

Bernard Gnancadja. 



B- Senegalio 

La 14-an de Decembro 2014 okazis tra la mondo festo de Zamenhof. La Senegalia Esperanto Asocio ankaŭ 
kunfestis. Gi okazis en urbo-domo de Rufisko kun tre riĉaj programoj. Alveno de kunvenantoj je la lOa. Post 
ekspozicio de esperantaĵoj ekis ceremonio kun unu silenta minuto por forpasitaj esperantistoj. Sinjoroj Woudji 
Kossi kaj Ababacar Laye gvidis la kunvenon. Unue sinjoro Woudji prelegis pri la vivo de Zamenhof kaj pri ties 
atingoj por la lingvo. Poste sekvis sinjoro Babacar Laye kiu insistas pri la historio de la lingvo. La tuto daŭris 
unu horon. Kompreneble, li ankaŭ menciis pri okazo de la lOOa universala kongreso kiu okazos en Lrancio, en 
la urbo Lille. La festo finiĝis en granda etoso per esperantaj kantoj. 

Woudji Kossi 


C- Togolando: Zamenhofa tago iĝas neforgesebla tradicio 

Memore al la naskiĝdato de Zamenhof okazis en la restoracio « Beulah-land » renkontiĝo. Lakte laŭprograme, 
prelegoj vere ne okazis sed anstataŭe salutvortoj de s-ro Kouevigan Koffi, prezidanto de APETo (organizanto 
de la Tago) pri la neceso daŭrigi la tradicion pri la Tago de Zamenhof en Togolando kaj aparte sine de nia 


rondo. Sekvis instigaj kaj invitaj vortoj al ĉiuj ĉeestantoj fare de s-roj Agbolo Apelete pri la 22-a nacia 
esperanto-kongreso, okazonta sabate la 20-an en Instituto Zamenhof (Lomeo), kaj mi fermis la serion de 
unuopaj vortumadoj per informoj pri la AMO-7. Poste, la dioj de retoj verŝajne estis kun ni, tiel ke ĉiu el la 
partoprenantoj siavice povis skajpe babili kun esperantisto en Francio kaj poste en Usono sen alfronti iun 
teknikan problemon dum horoj, kio raras en Togolando, kie la retkonekto estas plejofte malbona. La Tago 
fermiĝis per kunmanĝo de tipaj pladoj kaj karaokeo. La etoso estis interfratiga, bonega kaj ni pasigis kune tre 
agrablajn kaj ne forgeseblajn momentojn. Dankon al ĉiuj partoprenintoj. 

Adjevi Adje 


V- AMO en Togolando 
A- Salutvorto de vicprezidanto de UEA 

Mi tre ĝojas nome de Universala Esperanto-Asocio saluti la sepan el niaj seminarioj pri Aktivula Maturigo - pli 
koncize, pri AMO. Ni deziras al vi riĉan programon kun multaj ebloj interveni, diskuti kaj plani. Estas aparte 
ĝojige, ke la AMO-programo povas jam en sia unua ekzistojaro eniri Afrikon, tiel ke ni okazigis seminariojn el 
kvar el la kvin kontinentoj. Togolando kaj aliaj landoj en la kontinento havas specifajn bezonojn, sed ili estas 
urĝaj bezonoj sur plej vasta kampo da agadterenoj: infonnado, instruado, organizado, stimulado de lokaj 
grupoj, translima kunlaboro, ekuzo de novaj teknologiaj ebloj, pretigo aŭ akiro de konvenaj studmaterialoj, 
kontaktado kun Unesko kaj similaj organizoj. Apenaŭ troveblas kampo, kiu ne bezonas grandan atenton, kaj 
bonkvalitan trejnadon. Feliĉe multaj el viaj samideanoj estas junaj kaj aktivemaj. Ni deziras, ke AMO- 
seminario povu okazi en Afriko ĉiujare; vi jam faris proponon por 2015, kiun ni lastatempe akceptis. Same ni 
imagas seminarion ĉiujare en Azio kaj Ameriko - kaj iam - eĉ en Oceanio. Dilemo por vi estas decidi kie agi 
kaj kiel tion fari per limigitaj rimedoj. Eble por nun tro ambicias imagi movadon en ĉiu lando de la kontinento - 
pli bone koncentri la fortojn en landoj, kie jam ekzistas establita bazo. Iom post iom tamen, pere de la Afrika 
Komisiono, indas esplori la landojn sen ekzistanta movado aŭ kie ĝi malfortas, kaj decidi, kiuj estus la du/tri aŭ 
eble kvar/kvin, kiuj plej konvenas por direkti la atenton. Tiucele, FLAM-analizo povas utili - ni ja uzis tion 
kelkfoje en aliaj seminarioj. Via decido el la lasta Afrika Kongreso konsistigi la Afrikan Komisionon kun 
reprezentiĝo el ĉiuj ĉefaj partoj de la kontinento donas bonan bazon por tia planado. Ni rekomendas, ke la 
seminario inkluzivu pritaksan sesion fine, kaj inter la taskoj de tiu konkluda sesio estas formuli listeton da 
rekomendoj, konvenaj por la afrika kunteksto. Ni sopiras ricevi tuj ĉe la IIno de la seminario koncizan 
raporton, kiun ni povos tuj dissendi al la mondo, kune kun kelkaj fotoj. Kiam via seminario finiĝos, la oka jam 
ekos kun mia partopreno, sed el Germanio, mi povos tuj dissendi vian komunikon al la mondo. Poste povos 
sekvi artikolo por revuo Esperanto, kaj pli detala resumo pri la aranĝo. Ni esperas, ke viaj seminarianoj povos 
alveni el kelkaj landoj, kun rezulto, ke viaj laboroj portu utilajn fruktojn. 

Cion bonan por via seminario! 

Stefan MacGill 
Vicprezidanto de UEA 

Komisiito de ILEI pri la retkurso 'Esperanto Etape'. 





B- Parolado ĉe fermo de AMO 7 


Karaj seminarianoj, 

Jen ni ĉe la (ino de tiu ĉi AMO-programo, la 7-a de Universala Esperanto Asocio. Ĝi donis al ni eblon akiri 
utilajn sciojn kaj spertojn ĝenerale pri diversaj aspektoj de Esperanto-laboro por pliaj kaj pluaj paŝoj al kreskigo 
de nia komunumo, kiu mem festas la Jaron Montevideo en tiu ĉi jaro, memore al la unua rezolucio de UNESCO 
favore al nia lingvo en 1954. Multon ni interdividis en niaj aktivaĵoj dumseminariaj. Espereble, vi daŭre nutros 
la akiritajn konojn per la plustudado de la ricevitaj materialoj dumseminarie. Ili certe helpos vin pripensi 
novajn perspektivojn por via esperanto laboro. UEA kaj Afrika Komisiono estas pretaj kaj ĝojos subteni vin en 
la limo de disponeblaj rimedoj, se vi decidos mem inviti similan seminarion en viaj respektivaj landoj. Kiel 
frue dirite, via partopreno en tiu seminario pri Aktivula Maturigo nun donas al vi gravan taskon daŭre instigi 
viajn landajn aktivulojn kaj gvidantojn pri nia rolo disvastigi Esperanton, instrui kaj baki esperantistojn 
unuavice kaj labori por proksimigi pliajn homojn al UEA-agadoj. Ni estos ĉiam en la rilato kun vi por plŭelpi, 
laŭnecese. Afrika Komisiono kaj togolandaj esperantistoj dankas vin ĉiujn pro la partopreno kaj esprimas 
grandan dankon al kursgvidintoj kaj al ĉiuj kies klopodoj igis sukcesa nian seminarion: UEA, Eŭropaj 
kaj ĉefe Aziaj samideanoj, kiuj sendis financajn subtenojn. Multan dankon ankaŭ al s-ino Grosjean Mireille el 
Eŭropo kaj pli precize el Svislando. Dankon al ĉiuj niaj afrikaj samideanoj kiuj venis de diversaj landoj afrikaj. 
Estis por mi agrable havi kaj labori kun vi ĉiuj en AMO- etoso dum tiuj tri kvar tagoj. Mi persone ĝojos denove 
revidi vin dum Esperanto-aranĝo iam ie en la Esperantujo. 

Bonan rehejmiron al vi ĉiuj. La nova jaro 2015 estu agrable neforgesabla por vi. Dankon. 

Adje Adjevi (Kunordiganto de Afrika Komisiono) 


C- AMO: Oficiala raporto 



KW Scpa AMO-seminavio 
■ (Aktivula Matuviffl- E v\e ( 

siminakt de forma tion M» 

TVfh'o: “Konsciiŭo pn Vsvk 


Kunvenas en Lomeo, Togolando, 25 lertaj 
esperantistoj el 4 landoj : Ebura Bordo, 
Niĝerlando, Benino kaj Togolando. Pluraj 
montris grandan ĝojon revidi konatulojn. 
Malfermis la unuan kunsidon Didier Apelete 
AGBOLO, estro de la nacia Komitato de Unio 
Togolanda por Esperanto (UTE) kaj preleganto 
de AM07. Poste parolis Adjevi ADJE, 
kunordiganto de Afrika Komisiono de UEA, eks- 
prezidanto de UTE kaj ĉefa organizanto de AMO 
7. Alvenis Kokou Marcus ATTAGLO, 
prezidanto de UTE kaj li bonvenigis ankau la 
partoprenantojn. Partorpenantoj lautlegis 
salutmesaĝojn de Stefan MacGIll, vic-prezidanto 
de UEA kaj respondeculo pri la programo AMO, 
de LEE Jungkee, estrarano de UEA pri Afriko, 
de Renato CORSETTI, eks-prezidanto de UEA 
kaj konsilanto de Afrika Komisiono, de Jean CODJO, vic-kunordiganto de Afrika Komisiono de UEA. Aperis 8 
ĵurnalistoj el 4 amaskomunikiloj dum la solena malfermo. Ili abunde fotis kaj intervjuis la organizantojn kaj prelegantojn. 



Matene Mireille Grosjean prezentis per multaj fotoj Unuiĝintajn Naciojn. Poste la partoprenantoj ricevis taskon solvendan 
en grupoj : kiel prepari sin al kunveno kun ĵurnalisto au alia gravulo. 

Posttagmeze Didier Apelete Agbolo, profesia retmastro, gvidis la partoprenantojn en konstruon de retejo. 8 komputiloj 
estis je dispono, same projekciilo kaj ekrano ; konsekvence ĉiuj povis en etaj grupoj sekvi la malkovron de la programo 
<< web page maker >>. Tuj la junuloj improvizis kreante amuzajn paĝojn per tiu tre simpla ilo. Sciendas, ke la preparo 
de Mireille Grosjean por tiu seminario interesis la gvidantojn de la Popola Afrika Alternejo de Genevo, kie ŝi estis en 
novembro 2014 dungita por doni tiun lertigadon. Do nia Esperanto-movado helpas al publika instanco. 

Mireille Grosjean 


D- Impresoj pri AMO 

• Latifou Gbadamassi (prezidanto de benina asocio) 

Mi persone havis bonajn kaj pozitivajn impresojn pri la 7-a AMO pro tio ke, ĝi okazis en tre bona amikeca kaj 
frateca etoso. La ternoj pritraktitaj estis trafaj kaj instrue riĉoplenaj. Certe, per la akiritaj scioj kaj spertoj, ni pli 
efike agados por antaŭenigi la movadon en niaj respektivaj landoj. 


• Issoufou Kooba (Niĝerlando) 

La setninario okazis en tre bonaj kondiĉoj. Estis tabulo por skribi, komputiloj, projekciilo, ekrano, paperfoliegoj 
kaj skribiloj por skribi kaj la tnanĝoj estis bonkvalitaj. Mallonge, la tuta dumseminaria aktivaĵaro plaĉis al mi 
kaj tni pensas ke sarne ĉiuj partoprenantoj ĝuis kaj profitis la etoson. La rilatoj inter ĉiuj 
estis harmoniaj. Koran dankon al ĉiuj seminarianoj kaj ĉefe al la prelegantoj. Mi kaj mia samlandano havis tre 
pozitivajn impresojn, kiujn ni sendube dividos kun aliaj kiam ni revenos Niĝerlanden. 


Komentojn, konsilojn, sugestojn kaj raportojn pri okazintaĵoj en via urbo aŭ lando bv. sendi al la redakteja adreso: 
afrika.oficejo@gmail.com, aŭ aerpoŝte al: afrika oficejo, b.p. 416, Lokossa-mono, Benino tel : +229 224 10 229 




